Ein alvarlegasta vanræksla stjórnvalda gagnvart eldri borgurum er skortur á dvalar og hjúkrunarrýmum ásamt skorti á starfsfólki , segir í aðsendri grein í Morgunblaðinu í dag , en það er Sigurjón Arnórsson framkvæmdastjóri Flokks fólksins sem skrifar . Hann segir að 1.722 einstaklingar bíði nú eftir hálp við sitt hæfi . Hann segir einnig bið eftir hinni svokölluðu hvíldarinnlögn og þurfi einstaklingur að vera algjörlega ósjálfbjarga til að eiga kost á slíku . Hann bendir á að það ætti að vera markmið löggjafans hverju sinni að tryggja öldruðum áhyggjulaust ævikvöld en ekki baka þeim eins miklar áhyggjur , kvíða og vanlíðan og raun ber vitni . Að hugsa sér að enn skuli vera tugir aldraðra liggjandi í dýrasta úrræði sem völ er á sennilega í víðri veröld . Þar sem þau eru látin liggja inni á Landspítala-háskólasjúkrahúsi þrátt fyrir að meðferð þar sé lokið . Þetta er þvílík þjóðarskömm að ég á erfitt með að tala um þetta enda búinn að horfa uppá grátandi kæran ástvin eiga að verða fluttur hreppaflutningum langt frá fjölskyldu sinni , til að koma honum út af spítalanum . Þetta er síðasta sort og ekki bjóðandi neinum að þurfa að þola sem á að geta treyst á ást okkar og umhyggju . Það er óafsakanlegt að ekki skuli vera búið að útrýma hvers konunar mönnunarvanda í þjónustu við aldraða . Það er líka óafsakanlegt að dvalarrými skuli vera nýtt til hjúkrunarrýma þannig að vaxandi skortur er á hvoru tveggja . SVF ( samtök fyrirtækja í velferðarþjónusu ) hafa ítrekað gagnrýnt þá stefnu ríkisstjórnarinnar að ráðast í uppbyggingu nýrra hjúkrunarheimila í stað þess að tryggja betur rekstrargrundvöll þeirra sem þegar eru fyrir í landinu . Það er að sjálfsögðu óáðsía að ætla að laga vandann með fjölgun hjúkrunarrýma ef fjármagn er ekki til staðar til að reka þau . Sigurjón segir að eitt af þingmálum flokks fólksins myndi stytta til muna bið eftir öruggri búsetu á dvalar - og hjúkrunarrýmum eftir að einstaklingur hefði fengið færni - og heilsumat . Verði það samþykkt á þinginu bæri stjórnvöldum að fylgja lögunum , ella gætu þau orðið skaðabótaskyld gagnvart þeim sem eiga rétt á úrræðinu og hafa orðið fyrir tjóni vegna meints lögbrorts gegn þeim . Að lokum segir Sigurjón . „ Það er okkar skylda að hugsa vel um aldraða og búa þannig um hnútana að þeir geti lifað mannsæmandi lífi síðustu ár , mánuði , vikur og daga ævinnar . Við þurfum róttækar aðgerðir í þessum málum strax “ .